tt ru ru hbs_cyr ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ru ru ky ky ky ky ky ru ky ky ky ru ru ru ru ru ru ru ru ru bg ru ru ru ru ru ru
Мезгил коомдук-саясый маалыматтык гезитине чыккан, Кыргыз Республикасынын Улуттук Улуу Курултайы жөнүндө мыйзам долбоорун талкуулоо кеңеши боюнча сунуш пикир:
1. Кадыр Кошалиев мырза баш болуп, Улуттук Кенеши тош болуп алып чыккан Кыргыз Республикасынын Улуттук Улуу Курултайы жөнүндө мыйзам долбоорунун 23­ беренеси жалпак тил менен айтканда, үстүртөн сылап-сыйпап жазылган, карапайым элдин көзөмөлү, бийлиги сыртта калып калган.
2. 1-бап, 3-беренеде- Улуттук Улуу Курултайдын түпкү максаты Эл бийликтин жана эгемендиктин ээси катары өлкөдө чыныгы Эл бийлигин орнотуу болуп саналат деп жазылганы менен 23 берененин бир да жеринде так, даана өкмөт башчыларынын иштеген иштери жөнүндө отчёт берүүсү тууралуу көрсөтүлгөн эмес.
3. 1-бап, 3-беренеде-Курултай улуттук идеологиянын концепциясын иштеп чыгып бекитет жана бийлик бутактары менен биргеликте анын идеяларын иш жүзүнө ашырат деген жери түшүнүксүз болуп жатат…
4. Ушул эле беренин, 3-пунктунда "Мамлекеттик жетекчилердин "баяндамаларын угат" дегендин ордуна "жообун угуу" деп жазылышын сунуштайбыз.
5. "Улуттук Улуу Курултай" деп жазылганы туурабы же "Элдик Курултай" дегени туурабы? Ушул нерсени Тарыхчылар, филолог-тилчилер терең карап чыкса…
6. Ал эми Элдик Курултай институтунун структурасы жалпысынан алганда дурус жазылган.
7. 3-баптын 20-беренесинин 12-пунктунда "Бардык бийлик бутактарынан расмий маалыматтарды алуу укугу" деген жерине толугу менен макул эмеспиз. Себеби мындай мыйзам бар. Аны кайталоонун кажети жок.
8. Бул долбоордо Улуттук Улуу Курултайдын ыйгарым укуктарына төмөнкүдөй сунуштарды киргизебиз:
Кыргыз Республикасынын бийлик бутактары, Президент, Премьер-министр, Эсеп-палатасынын торагасы, Башкы прокурор, Жогорку Соттун төрагасы, Жогорку Кеңештин төрагасы жана БШКнын төрагасы ар жыл сайын Кыргыз Республикасынын "Элдик Курултайынын" жыйынында ар-бир жетекчи өз иш багытында жасаган иштери боюнча отчёт берүүгө тийиш.
1. Элдик Курултай бийликтин ишине "канааттандырылсын" же "канааттандырылбасын" деген гана баа берет. Ал үчүн Элдик Курултайдын жалпы курамынын 50 пайыздан ашыгы добуш бериши керек.
2. Ошондой эле негизги сунушубуз, азыркы заманга ылайык Кыргызстанга зарыл болгон бир гана долбоор бар. Ал - коомдук ишмер Дастан Сарыгуловдун 2006-жылы чыккан "Башмыйзам" долбоору. Мүмкүн Кыргызстандын жарандарынан турган көз карандысыз эксперт-юристтер, кыргыз элинин келечегин ойлогон илимпоз тарыхчылар жана 1993-жылдагы Башмыйзамга зор салымын кошкон легендарлуу парламенттин депутаттарынын активдүү катышуусунда иштеп чыга турган болсок Кыргыз мамлекетине төп келген ажайып Башмыйзам болот.
Жыйынтыктап келгенде, "Манас-Байрагы" юридикалык жактар бирикмесинин башкы максаты Жараткандын амири менен, ата-бабаларыбыздын жолуна түшүү жана чыныгы Элдик Курултай институтун бүт механизмдери менен жалпы элдик талкуудан кийин Кыргыз Республикасынын Башмыйзамына киргизүү. Учурдан пайдаланып Жогорку Кеңешинин депутаттары Кенжебек Бокоевге, Каныбек Иманалиевге, Курманбек Осмоновго, Каныбек Осмоналиевге жана Камила Талиевага Талас элинин атынан ыраазычылык билдиребиз.
"Манас-Байрагы" юридикалык жактардын бирикмесинин Президенти Серен Шейшенов,
"Манас-Байрагы" юридикалык жактардын бирикмесинин мүчөлөрү:
"Курташ" Коомдук Фондунун төрагасы Орток Мамбеталиев,
"Арча-тамыр" Коомдук Фондунун төрагасы Жапаркул Райымбеков,
"Аары-ширеси" Коомдук Бирикмесинин төрагасы Мирлан Эшимканов,
"Кут-Калем" Коомдук Бирикмесинин төрайымы Мира Сейдикеримова,
"Ак-кайын" Коомдук Бирикмесинин төрайымы Жанылкан Мырсалиева,
"Манас-1000 КФнун координатору Улан Акматалиев,
Үч-коргон айылдык Кенешиндеги АИКтин төрайымы Токтокан Бапиева,
Биздин дарек: Талас шаары, Ч.Сатаев көчөсү-22/2
Тел. 03422 5-31-52, 5-52-09, 5-52-08, Моб. 0705 011111.
Ыңгайсыз суроону Кубат Оторбаевге биз берсек жарашпайбы?
К.Оторбаевге кириш, Ак үйдүн жетинчи кабатына жете албагандай эле кеп экен
Телевидениенин жасаган иши күнүгө элдин көз алдында. "Коомдук" деген атты алгандан бери коомчулук аны сын көз-караш менен карап калган. Анткени, азыркы башаламан замандын беш пардасы кылып алып бийликтегилер билгенин кыла берчү -"демократия"- деген бар го, ошол элге да пикирин айтууга мүмкүнчүлүк береби? Берсе кана? Же мүнөтүнө килейген сом сураган пресс-борборлорго баралыбы? Бул бир деп кой, Кубат мырза. Экинчиси саясатты сайраган бөлүгүнө "именно" сиз өзүңүз айрыкча көңүл бөлөсүз. Өзүңө керектүү гана адамдарды гана коесуң. Буга кемчонтой да кепилдик берет. Мен ушул тармакта иштеген бир адамдын кандайча бул ишке келип калганын билгим келип, сага кире албай койдум. Сөздүн кыскасы Оторбаевге кириш, Ак үйдүн жетинчи кабатына жете албагандай эле кеп экен. Ошондуктан гезит аркылуу кайрылууга туура келди.
Телеге "кара ящик" деген атты мен койгон эмесмин. Теле бийликтин трибунасы болуп келген, боло да берет. Кийинки кезде бийликти тез-тез алмаштырып жиберди. Ящик колдон колго өттү. Кыргыздын чыныгы патриоттору колдон-колго өткөн ящик эмес экен. Бирок, колдон-колго өтүп, жалданып иштей берчү КТРКда журналисттер бар. Ошонун бири Байма Сутенова деген эжекең. Акаевдин убагында оозунан ак көбүк чыкканча ажо менен аялын мактаганын Кубат сен унутсаң, эл унуткан жок. 2005-жылдын 1-2-3-майындагы үч күндүк тасмасы болсо, карап көрчү. Самаров менен Байма экөө алым сабак айтышып Акаевдерди мактаганда, уккан эл уялган. Ошол аялды сен сайратып жаткан жоксуңбу, чыныңды айт! Тасмадан өңүн көргөзбөй лакылдатып сүйлөтүп коюпсуң. Азыр ал бүт кыргызча саясаттан сабак берип жатат. Кимдин саясатын? Саясатты жеке бир кишиге сайратып койгонго сенин акың жок. Анын оппоненти болуш керек. Кубат, кимдин саясатына сагыз болуп чайналып жатат Байма эжең? Байма Сутенова көп кырдуу, таланттуу күчтүү аял. Бирок, ал акча үчүн керек болсо, сенин да куя турган жериңе сууну куйгандан уялбайт. Эгер сен уялсаң "Саясий окууну" токтоторсуң. Мейли, чынын айтчы, ал кимдин саясаты?
Улуттук жазуучулар союзунун мүчөсү